钦定古今图书集成/明伦汇编/闺媛典/第144卷 > 方奇妻王氏
## 钦定古今图书集成/明伦汇编/闺媛典/第144卷 > 方奇妻王氏

按《泾县志》：“王氏，名泽贞，西北隅方奇妻。年二十二夫
亡，止一女。家式微，奇弟利其薄，赀迫氏甚急，纠大族
胡姓者掠为婚，中途投水弗遂。至其家，以首触柱，水
浆不入口，竟莫能犯。家僮方定探视，氏密谕鸣官救
己。由是诉于有司，追归，完其节。士民争持羊酒鼓乐
迎之，夹道十馀里。年六十七终。”